《赠邢子友》
宋代·胡寅

忆昔筮仕初，典教洛学者。
故家多遗俗，住叩冠屡整。
得交邢公子，伯仲皆豪颖。
湖园万竿竹，伊水注深静。
藤林与花岛，转步即殊景。
梅台更称奇，云玉粲寒耿。
官閒日从君，何宴不酩酊。
每闻魁伟论，虽醉洒然醒。
寻幽访古径，并辔缓无骋。
向来春风鬓，忽忽雪飘颈。
三川在何处，会合乃潭永。
久要见襟抱，意态谢炎冷。
雇予衰懦质，酬答忘形影。
泛舟三百里，念我特相省。
酒酣摅剧论，壮气尚雄猛。
乐将高歌发，忠以微语警。
岂无一可恨，不肯破空境。
石坛夜焚香，岩寺朝供茗。
相逢多讥评，墨守卒未领。
湘流平似席，告别理归艇。
原言频惠音，庶以代咳謦。
它年当扣门，此话欲重请。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。